15/07/2011 | Administración LocalMunicipal
Mazaricos
Designación de membros da Xunta de Goberno Local

O artigo 20.1 b) da Lei 7/1985, do 2 de abril, reguladora das Bases de Réxime Local, así como o artigo 59.2 b) da Lei 5/1997, do 22 de xullo de Administración Local de Galicia, establecen que a Xunta de Goberno Local existe en tódolos municipios con poboación de dereito superior a 5.000 habitantes e nos de menos, cando así o dispoña o seu Regulamento Orgánico e así o acorde o Pleno do Concello. Resultando que o Pleno municipal en sesión extraordinaria celebrada o día catro de Xullo de 2011 resolveu por unanimidade dos once concelleiros que compoñen a Corporación a creación de este órgano complementario. Visto que segundo o artigo 52.1 do RD 2568/1986, de 28 de novembro, a Xunta de Goberno Local estará integrada polo alcalde, que a preside, e concelleiros nomeados libremente por el como membros da mesma, sen que o seu número poda ser superior ó tercio de número legal de membros da Corporación, sen ter en conta os decimais que resulten de dividir por tres o número total de concelleiros. No mesmo sentido se pronuncia o artigo 23.1 da Lei 7/1985, de 2 de abril, reguladora das bases de réxime local. Considerando que se configura como un órgano de asistencia ó alcalde no exercicio das súas atribucións, e que lle corresponde o exercicio de competencias que aquel ou outro órgano municipal lle delegue ou lle atribúan as leis, (art.53 RD 2568/1986), esta Alcaldía-Presidencia, no uso das competencias que me confire a lexislación vixente propoño ó Concello Pleno a adopción do seguinte ACORDO: PRIMEIRO.–Nomear membros da Xunta de Goberno Local do Concello de Mazaricos aos seguintes membros da Corporación Municipal: 1. O tenente de alcalde, D. Manuel Rodríguez Caamaño.2. A concelleira, D.ª Sonia González Cerbón 3. A concelleira, D.ª Ángela Villar Rodríguez SEGUNDO.–A Xunta de Goberno Local terá as seguintes atribucións: 1. A asistencia permanente á Alcaldía no exercicio das súas atribucións.2. As atribucións que a Alcaldía lle delega en base o artigo 21.3 da Lei 7/1985, a saber: • O outorgamento de licenzas urbanísticas de actividade ou apertura de establecementos e de obra, exceptúanse as licencias de obras ou instalacións menores definidas no art.195.3 da Lei 9/2002, de 30 de Decembro, de Ordenación Urbanística e protección do medio rural de Galicia. • A aprobación dos expedientes de contratación de obras, servizos e subministracións, xestión de servicios públicos, contratos administrativos especiais, e contratos privados a que se refiren os arts 93 e 94 da Lei 30/2007, de 30 de Outubro, de contratos do sector público. Exceptúanse de dita delegación os contratos menores definidos no art.122.3 do mesmo texto legal. • A adquisición e alleamento de bens e dereitos suxeitos a lexislación patrimonial así como a enaxenación de patrimonio que sendo competencia da Alcaldía teñan un valor superior a 6.000 €. • A concesión de subvencións de todo tipo que poidan corresponder a esta Alcaldía. • A ordenación de pagamentos que superen os 15.000 €, excepto os de carácter periódico. TERCEIRO.–De conformidade co disposto no artigo 112.2 do R. D. 2568/1986 a Xunta de Goberno Local celebrará sesión ordinaria cada quince días, os días 15 e 30 de cada mes ás trece horas excepto no mes de febreiro que pasa ó último día do mes. Se eses días cadran en festivo a sesión trasladarase ó día hábil anterior. CUARTO.–Do presente Decreto darase conta ó Pleno do Concello na primeira sesión que celebre, notificándose ós designados e publicaranse no BOP sen perxuízo da súa efectividade dende o día seguinte o da firma do mesmo. QUINTO.–Quedan derogados os decretos e resolucións dictados con anterioridade e que se opoñan o contido do presente decreto. En Mazaricos, a 8 de xullo de 2011. O ALCALDE A SECRETARIA Asdo. José M. Santos Maneiro Asdo. Ana M.ª Reyes Cambre